Histiaea

Histiaea (Neograece Ιστιαία) est urbs et pristinus demus Euboeae (Δήμος Ιστιαίας) in Graecia 7329 incolarum (status: 2010). Ab administratione reformata anno 2011 (vide Libellus Callicratis) pars est Histiaeae-Aedepsi demi, cuius est "unitas popularis" (δημοτική ενότητα).Lex Callicratis Ministerium rerum domesticarum Graeciae In parte Euboeae septentrionali sita a mare quinque chiliometris abest. a saeculo decimo quinto usque ad saeculum undevicesimum Xerochorium (Neograece Ξηροχώρι) appellata est.

 Nomen 
Urbs hodierna nomen ab antiqua trahit, quae tamen Plinio maiore testeNaturalis historia 4,64 iam primo saeculo deserta erat.
Apud Homerum, qui urbem "uvis divitem" vocatIlias 2,537: τε πολυστάφυλόν θ' Ἱσττίαιαν Ἱσττίαια appellata est, dialecto Ionica ἹστιαίηHerodotus 8,23, dialecto Attica Ἑστίαια.Thucydides 1,114 Unde pars Euboeae septentrionalis ἹστιαιῶτιςHerodotus 7,23: γῆς δὲ τῆς Ἱστιαιώτιδος sive Ionice Ἱστιαιῆτις vocata erat. Postea a colonia quam Athenienses, qui anno 446 a.C.n. Histiaeos subegerunt, huc deduxeruntPlutarchus, Pericles 23.3, Oreos sive Orei (hodie: Ωρεοί) appellata estThucydides 8,95 et Pausanias 7,26,4. Cf Aristoteles, Politica V.4.4. Loca hodierna Orei (in litore) et Histiaea (in interioribus) circiter quinque chiliometris distant.

 Notae 

Categoria:Loci habitati Euboeae